जीव बचाने को ले संकल्प : अमरिन्द्र
हरियाणावन विभाग की प्रधान मुख्य वन संरक्षक अमरिन्द्र कौर ने कहा कि आज पक्षियों, जीव-जंतुओं और पर्यावरण को बचाने के लिए हर व्यक्ति को संकल्प लेना होगा। वे मैक के भरत मुनि रंगशाला के सभागार में विश्व वन्य जीव-जंतु दिवस पर आयोजित कार्यक्रम में बोल रही थीं। इससे पहले अमरिन्द्र कौर, प्रधान मुख्य वन संरक्षक वन्य प्राणी पीवी भोज वैद, उपनिदेशक बीएनएचएस डा. वीभू प्रकाश ने प्रदर्शनी का अवलोकन किया। फोटो प्रतियोगिता में आरकेएसडी कालेज कैथल बीएससी तृतीय वर्ष के विकास को प्रथम स्थान, यूनिवर्सिटी कालेज कुरुक्षेत्र बीएससी प्रथम वर्ष की छात्रा सुएक्क्षा को द्वितीय और आरकेएसडी कालेज कैथल बीएससी तृतीय वर्ष के छात्र अजय शर्मा, आरकेएसडी कालेज कैथल बीएससी तृतीय वर्ष की छात्रा दीपिका यूनिवर्सिटी कालेज कुरुक्षेत्र बीएससी प्रथम वर्ष के छात्र प्रिंस को तृतीय चुना। अमरिन्द्र कौर ने बच्चों से अपील की कि पक्षियों जीवों को बचाने का प्रण लें। वृक्ष लगाएं, प्रदूषण को कम करने के लिए अपनी भागीदारी निभाएं। पीपी भाजवैद ने जैव विविधता के बारे में गहरी जानकारी दी। पक्षी विशेषज्ञ डॉ. चेतना शर्मा ने विभिन्न प्रजातियों की जानकारी दी। डॉ. विभू प्रकाश उपनिदेशक वीएनएचएस, वन संरक्षक एमएल राजीव शर्मा, रामेश्वर सिंह और डीएफओ एसएस रावत ने भी संबोधित किया।
hin_Deva hin_Deva